text: [{"text_idx": "#000002", "text": "Saksi ikaw niining tanan, kalachuchi nga puti\u2019g gihay,\nWala kahubsi sa kaanyag taliwala sa naghingapin\nNga kahapdus ug pagpamaul sa kasingkasing nga nakagay,\nMapasigarbohong nagbarog, nagpaanindot bisan daplin."}, {"text_idx": "#000003", "text": "Ipahanggab kanamo, bulak, ang kahumot nianang karo,\nBuntoga sa imong kaputi ang anino sa kagabhion,\nDayandayani ang Namatay gikan sa tiil hangtod sa ulo\u2014\nUg buhata kini pag-usab tolo ka adlaw sumad karon."}]